Taraba, Tomáš, poslanec NR SR (2022-09-23):
Ďakujem pekne. Dámy a páni, vážený pán generálny riaditeľ, vitajte v parlamente, to je asi vaša prvá správa, nie? Ja môžem potvrdiť, moja taká osobná skúsenosť je, ja som natočil niekoľko videí o situácii, aká je v niektorých lokalitách, čo sa týka pozemkov, ktoré sú v správe Slovenského pozemkového fondu, a okrem toho, že mali vysokú sledovanosť tie videá, tak to bolo odrazom toho, že naozaj táto téma ľudí zaujíma. Bez ohľadu na to, či pozemky majú, nemajú, proste sú tu naozaj problémy s tým, aby sa napríklad niekto dostal k poľnohospodárskym pozemkom v správe slovenského fondu, pretože na tých katastrálnych mapách je uvedený nie nájomný vzťah, ale teda ten, kto to buď vlastní, teda Slovenská republika, alebo teda Slovenský pozemkový fond to má v správe a tí ľudia nevidia teda, či tam je alebo nie je nejaký nájomný vzťah pod tým. A vy ste, pán generálny riaditeľ, teraz uviedli lepšie čísla hospodárenia, za čo vám aj gratulujeme, že ste navýšili príjmy Slovenského pozemkového fondu z pozemkov, ktoré doteraz mali buď nízky nájom, alebo žiaden nájom a podobne. Ale to, čo je tu dôležitá veličina, ktorá tu zatiaľ vôbec nebola spomenutá, a pán Fecko ste uviedli údaj, že 94 % pozemkov Slovenského pozemkového fondu v podstate sú v nájme a nikto zatiaľ sme tu nespomenuli otázku, koľko z tých pozemkov sú obhospodarovaných. A ja vám poviem úplne logiku veci, že ak máte pozemky, ktoré sú dlhé roky kadejakými agrobarónmi zazmluvnené, a teraz nechcem analyzovať dôvody, pre ktoré to oni majú zazmluvnené, a nič na tých pozemkoch nerobia. Zdevastovali ich, zarástli ich. Dneska už sú to evidované buď ako vtáčie koridory, lebo je tam toľko tých šípových ruží a podobne, že už je tá plocha viac jak 20 metrov štvorcových alebo dokonca sa z toho stali kadejaké náletové vlastne už lesy, a problém je, že sú okolo týchto pozemkov obhospodarované pozemky a tí ľudia hovoria, ja by som SPF-ku dal stonásobne viac, len aby som to mohol vykosiť toto. Stonásobne viac. Teraz sme s pánom predsedom parlamentu mali stretnutie v lokalite Modry a Pezinka, kde je tá situácia neúnosná. Normálne že neúnosná. Tam je 90 % podľa mňa SPF pozemkov neobhospodarovaných a ja chcem oceniť, pán generálny riaditeľ ma kontaktoval. Ja som si ani nedovolil ho kontaktovať ako opozičný politik na základe tých videí a dostal som od neho list, že nech prídem na stretnutie. Bolo to pár mesiacov dozadu, čo ma tak prekvapilo a musím vám povedať, že som s takým skôr vychádzal z predpokladov, že vás ani nebudem kontaktovať, lebo že však o čom sa budeme baviť, keď tu existovala taká, taká kultúra, že však keď si neni z koalície, neni je o čom. A my sme mali veľmi otvorenú debatu, ja musím povedať, že naozaj ma ad jedna prekvapil transparentnosťou generálny riaditeľ a po druhé, ja som skoro sa priznám ľudsky toho, čo som akože tak čítal tie nánosy antikampaňové, som skôr myslel, že ste nekompetentný a som zistil, že ste kompetentný a najmä to znamená, nestačí byť antikorupčný, ale aj schopný, a myslím si, že to SPF je v dobrých rukách. A vy ste mi úplne transparentne ukázali, my sme zistili, že skoro všetky tie pozemky, ktoré sú totálne zanedbané, ony nie sú že v správe SPF, ony sú prenajaté. Tam sú dlhodobé nájomné zmluvy a ten problém je taký, že si teraz predstavte, že v tých pozemkoch to sa stalo semenišťom divej zvery a vy obhospodarujete niečo naokolo a vám to zožiera od rána do večera, napadajú vás tam diviaky a vy sa pozeráte, že, že SPF to, však ony majú z toho nájom, tým pádom ony nevedia vypovedať nájomnú zmluvu, lebo niekto zaplatí 10 euro za hektár. A tá nájomná zmluva platí a tým pádom my si vykazujeme, je to prenajaté, nájomca si plní podmienky, tým pádom všetko je v poriadku. No neni v poriadku, pretože to devastuje celú proste lokalitu. A môžem vás, je mi ľúto, že sme vás nepozvali na to stretnutie, minulý týždeň sme to mali, ja som bol veľmi milo prekvapený, koľko ľudí aj tam došli veľkí poľnohospodári, aj záujem médií tam bol. Aj touto cestou, ak budete mať čas tam môžme vybehnúť, pretože sú lokality, sú lokality, kde tento problém nie je, hej. Je iné, keď napríklad niekde povedzme prenajatý SPF pozemok, dajme tomu aj 100 hektárov, kde sadíte kukuricu, tam nie je problém, lebo idete s tým traktorom. Ale sú lokality ako napríklad vo vinárskych oblastiach, kde oni zhumpľovali vyslovene staré 30-, 40-, 50-ročné vinohrady, ktoré boli zdravé, ktoré títo, títo vagabundi dostali do nájmov, a ja som stále zisťoval, na čo im to je. Nechcem veriť, že sú tak primitívni, že na to berú ešte dotácie. Ale viete čo sa rozpráva? Oni tu nosia pančovaný alkohol z Macedónska, kadejakú mrkvovú šťavu, to je najnovšie trend z mrkvy robiť alkohol, do toho dajú prísady, do toho dajú farbivá, do toho dajú vôňu, pretože dnes keď stojí jeden a pol euro čistá fľaška so štupľom a s etiketou, tak ako môže stáť nejaké víno euro dvadsať niekde, hej. A keď im niekto dôjde, že ale jak to môžte mať, povedzme, z malokarpatskej vinnej oblasti, ja mám 100 hektárov. Si pozrite, ja mám na liste vlastníctva 100 hektárov a ja som veľký, jeden z najväčších vinárov tu a títo ľudia sa smejú zo smotánky a kade kade ich poznáme týchto veľkých vinárov a to takto sa proste rozpráva, že to takto funguje, že toto oni robia a na to potrebujú tie pozemky. A preto naozaj tá situácia je taká, že aby ste mali prehľad, títo napríklad konkrétne keď rozprávam o novinároch, ale to sa, to môžme ísť do všetkých oblastí, nám hovorili, máte mať z jedného hektára napríklad 5 – 6-tisíc kilogramov hrozna, oni majú 500-600 kilo. To všetko húfne opúšťajú. To, to nie je len o tej zárobkovej časti, to je o tej, o tej turistickej, pretože ak, ak stratí, veď viete ako vyzerá napríklad Bordeaux a všetky tieto, to má aj krajinotvornú úlohu to poľnohospodárstvo. A preto ja vás teda mimo, však sa aj vás dovolím spýtať, či teda fyzicky už tam boli urobené tie, tie revízie, pretože, pretože sa naozaj ľudia pýtajú. Aj pán predseda parlamentu sľúbil na stretnutiach, že sa tejto veci budeme venovať. Ja som tu dal návrh teda zákona na septembrovú schôdzu, že jednoducho SPF bude mať povinnosť, nie právo, ale povinnosť vypovedať zmluvy v prípade, že sa zistí, že ten, kto si prenajal tie pozemky SPF, na nich nevykonáva to, na aký účel si to proste on zobral, na čo mu to potom je. Lebo to má neskutočnú devastačnú úlohu toto. Takže, lebo naozaj sa môže stať nastane doba, že tam vy nebudete, dôjde tam zase nejaký, nejaký vagabund, ktorý potom povie, budú za nim chodiť, hej, že, prosím vás, nám to ničí celý chotár, a on bude rozprávať, no ja to neviem vypovedať, však oni platia nájom, oni si plnia nájomný vzťah . A si zoberte tú anomáliu, že tu sa húfne prenajímali pozemky bez toho, aby sa kontrovalo, že či sa využívajú na to, na čo to je. Takže toto je jedna vec, a myslím si, že to sú také malé kroky, ktoré zámerne tí ľudia, ktorí zneužívali SPF zámerne, však to sú také diery , že o tomto, o tomto, však ja som laik, hej, a odborníci toto museli vidieť a naschvál to tak bolo nastavené, aby to vedelo fungovať. Takže ad jedna, budem prosiť o podporu naprieč spektrom preto toto, aby ste aj vy mali rozviazané ruky, lebo, viete, dôjde tam menej mentálne vybavená osoba, ktorá má menšiu odvahu, a teraz naňho niekto bude tlačiť, že ale však ty to nemusíš vypovedať, však my už to obsejeme budúci rok a podobne. My hovorili títo poľnohospodári, tie pozemky, ktoré takto zdevastovala táto, táto banda, môžte vlastne vyčistiť len dvomi spôsobmi, buď to, samozrejme, vysekáte to, alebo buď tam nakydáte kopu chemikálie, aby jednoducho sa tam zastavil ten, ten proces, alebo to musíte osem rokov orať, keď to chcete urobiť citlivým spôsobom. To znamená, tie pozemky oni takto zdevastovali, oni ich vyradili na v podstate normálnu environmentálne nezaťažujúcu pestovateľskú činnosť. Takže toto vás naozaj akože nie že prosím, ja si myslím, že viete, že to robiť treba, len naozaj to treba dotiahnuť, treba to dotiahnuť. Ak prijmeme tento návrh zákona, vám sa úplne rozviažu ruky, tí malí poľnohospodári alebo tí ľudia, ktorí okolo tých pozemkov chodia, všetci ich budú nahlasovať. Všetci ich budú nahlasovať, dá sa ten mechanizmus urobiť tak, že budú mať všetci povedzme povinnosť aspoň vám nejaké v elektronickej podobe podpisovať čestné vyhlásenia, že obhospodarujú tie pozemky, pretože vy nemáte šancu, kapacitu tam posielať, to by ste nič iné nerobili, len v teréne boli. A druhá vec, ktorá stojí za zváženie, myslím, že v tej debate z toho vysvitlo, že ak máte aj pozemky, povedzme SPF, a sú zanedbané, lebo dnes je najväčšia anomália, že keď ste súkromník a máte zanedbaný pozemok, tak sa vám ozvú, hej, z úradu, že, prosím ťa, dajte si to do poriadku, a vy nemáte možnosť poslať pilčíkov vo vlastnej réžii alebo kohokoľvek, aby sa starali o to. Veď aj to je dosť divné, že proste toto nefunguje, tak by sme aj do budúcna vedeli túto vec proste ošetriť, aby ste sa vedeli starať inak, ako kontrahovať niekoho o vlastné, o vlastné majetky. Ďakujem pekne.